open-index/open-wikipedia-markdown huggingface dataset:
Repola (yritys)

**Repola Oy** oli vuosina 1991–1995 toiminut suomalainen teollisuuskonserni, jonka toimialoja olivat mm. metalli- ja metsäteollisuus. Se oli aikanaan Suomen suurin teollisuusyritys. Yhtiö muodostettiin yhdistämällä Yhtyneet Paperitehtaat Oy ja Rauma-Repola Oy. Se fuusioitui vuonna 1996 Kymmene Oy:n kanssa UPM-Kymmene Oyj:ksi. Yrityksen pääjohtajana toimi sen olemassaolon ajan Rauma-Repolan entinen pääjohtaja, vuorineuvos Tauno Matomäki.

Repola-fuusion takana oli rahoittajapankki KOP ja sen pääjohtaja Jaakko Lassila. Repolan tuotteita olivat Rauma-tytäryhtiön muodostaneet Neles-Jamesbury-teollisuusventtiilit, Rauma-sukellusalukset, Nordberg-kivenmurskaimet, Sunds Defibrator -puunjalostuslaitteet sekä FMG Timberjack -metsäkoneet sekä Yhtyneistä Paperitehtaista periytyneet Walki-kartonkipakkaukset, Walkisoft-paperipyyhkeet, Raflatac-tarralaminaatit sekä erilaiset aikakaus- ja sanomalehtipaperit. Repolaan kuului myös Rauma-Repolan 1987 ostama Rosenlew-säkkiteollisuus. Monialayritykset eivät enää 1990-luvun alussa olleet suosittuja, vaan rahoittajien keskuudessa ja markkinoilla kaivattiin selvää fokusoitumista. Vuoden 1994 lopulla Repolan rakennetta alettiinkin pilkkoa. Rauma Oyj listautui 1995 itsenäisenä yhtiönä Helsingin ja New Yorkin pörssiin, ja toukokuussa 1996 Repola, Kymmene, Yhtyneet Paperitehtaat, Kymin Paperiteollisuus, Kaukas ja Wisaforest fuusioituivat UPM-Kymmeneksi. Vuonna 1999 Rauma ja Valmet sulautuivat Metso Oyj:ksi.

## Lähteet

## Aiheesta muualla
* Repola Oy:n osakehistoriaa Pörssitiedon nettisivuilla
Morean despotaatti

**Morean despotaatti** () oli bysanttilainen provinssi, joka oli olemassa 1300-luvun puolivälistä 1400-luvun puoliväliin. Sen koko vaihteli sen satavuotisen historiansa aikana, mutta suurimmillaan se käsitti lähes koko Peloponnesoksen niemimaan, joka tunnettiin tuohon aikaan nimellä Morea.

Despotaattia hallitsi yleensä Bysantin kruununperillinen, joka käytti titteliä despootti (ei tule sekoittaa tässä yhteydessä despotismiin). Morean pääkaupunki oli Mystraksen linnoituskaupunki, josta tuli merkittävä bysanttilaisen kulttuurin ja vallan keskus. Hallinnon keskus oli kaupungissa sijainnut Despoottien palatsi.

## Historia

Morean despotaatin alueella sijaitsi aiemmin Akhaian ruhtinaskunta, joka oli perustettu Bysantin entiselle alueelle neljännen ristiretken jälkeen. Akhaian hallitsija Vilhelm II Villehardouin hävisi Pelagonian taistelun vuonna 1259 ja joutui luovuttamaan alueensa linnoituksineen vapauttaakseen itsensä. Tästä alueesta tuli Morean despotaatin ydinosa.

Keisari Johannes VI Kantakuzenos järjesteli provinssin uudelleen 1300-luvun puolivälissä antaakseen sen pojalleen Manuel Kantakuzenokselle apanageksi. Kilpaileva Palaiologos-dynastia kaappasi Morean Manuelin kuoltua vuonna 1380 ja Theodoros I Palaiologoksesta tuli Morean uusi despootti. Teodor hallitsi vuoteen 1407 ja vahvisti bysanttilaista valtaa sekä pääsi sopimukseen vahvempien naapureidensa, etenkin Osmanien valtakunnan, kanssa vasallivaltiosuhteesta. Teodor elvytti myös taloutta kutsumalla albaaneja asumaan alueelle.

1400-luvulla Morean despotaatti saavutti suurimman laajuutensa. Kuitenkin vuonna 1446 osmanien sulttaani Murad II tuhosi Bysantin puolustuksen Korintinkannaksella. Hyökkäys avasi osmaneille tien koko Peloponnesoksen valtaamiseen. Murad ehti kuolla ennen kuin onnistui hyödyntämään tilanteen. Mehmed II valloitti Bysantin pääkaupungin Konstantinopolin vuonna 1453 ja Morean despotaatin viimeisenä palasena Bysantin valtakunnasta Euroopassa seitsemän vuotta myöhemmin.

## Despootit
* Manuel Kantakuzenos (1349–?) 
* Mikael Asan ?
** Andreas Asan (?–1354) 
* Manuel Kantakuzenos (palautettu valtaan; 1354–1380) 
* Matthaios Kantakuzenos (1380–1383) 
* Demetrios I Kantakuzenos (1383) 
* Theodoros I Palaiologos (1383–1407) 
* Theodoros II Palaiologos (1407–1443) 
* Konstantinos XI Palaiologos (1428–1449), keisariksitulon 1449 jälkeen despootteina toimivat yhdessä hänen veljensä:
** Tuomas (Thomas) Palaiologos (1428–1460) 
** Demetrios II Palaiologos (1449–1460)

## Lähteet

## Aiheesta muualla
Pekka Lounela

**Pekka Elias Lounela** (20. elokuuta 1932 Helsinki – 2. joulukuuta 2002 Helsinki) oli suomalainen kriitikko, pakinoitsija ja kirjailija.

## Henkilöhistoria
Lounelan vanhemmat olivat insinöörikomentaja Eljas Lounela, aiemmin Lönnrot, ja Aili Beda Johanna Kalliala, aiemmin Bergroth. Pappi, opettaja ja virkamies Paavo Lounela oli hänen veljensä.

Pekka Lounela vietti lapsuus- ja nuoruusvuotensa Turussa, ja ylioppilaaksi päästyään minkä jälkeen hän opiskeli Helsingin yliopistossa estetiikkaa, kirjallisuutta, taidehistoriaa ja filosofiaa.

Lounela toimi *[[Parnasso]]n* toimitussihteerinä 1955–1957 ja Yleisradion teatteriosastolla dramaturgina 1957–1963 ja teatteriosaston päällikkönä 1965–1973. Kriitikonuransa hän aloitti *[[Ylioppilaslehti|Ylioppilaslehden]]* teatterikriitikkona.

Lounelan kirjalliseen tuotantoon kuului pakinoita, pamfletteja, runoja, matkakirjoja, pienoisromaaneita ja näytelmiä. Hänen esikoisteoksensa, runokokoelma *Epätieto*, ilmestyi 1954. Lehtipakinoita Lounela on julkaissut nimimerkillä *Kala*. Pakinat ilmestyivät ensin Ylioppilaslehdessä ja myöhemmin Suomen Kuvalehdessä. Kalan pakinoista on koottu kolme kokoelmateosta. Monet niiden tarinat on sijoitettu kuvitteelliseen Luomen valtioon. Tekstit ovat kirjallisesti korkeatasoisia ja niissä on usein allegorinen tai vertauskuvallinen rakenne. Lukija jää usein pohtimaan, että tekstissä on jokin avain, joka on nykylukijalle vaikea löytää, koska ei enää tunneta asiaa, jonka kustannuksella Kala pilailee. Sen sijaan ne tekstit, joissa kuvataan arki- tai perhe-elämää, ovat kestäneet paremmin ajan kulutusta. 

Vuonna 1996 Lounela sai valtion taiteilijaeläkkeen.

## Teokset

*Epätieto, runoja. 1954
*Kiltit tantit, pakinoita. 1959
*Ollaan sitten suomalaisia. Pamfletti. 1959
*Jos kielin voisi kertoa. 1960
*Iloinen nuori mies : Kalan pakinoita. 1961
*Idän kääntöpiiri. 1962
*Rakentajan muotokuva (Helsingin asuntokeskuskunta Haka 25 v.). 1963
*Anna meidän asua. Pamfletti asuntokysymyksestä. 1964
*Asiaa. 1964
*Johtaja ajan kuva. 1965
*Ole totinen, toveri. Kaskuja kansandemokratioista. 1965
*Helsinki värikuvina. 1966
*Helsinki. 1967
*Kahden vuoden äänet. Suomalaisia kuunnelmia 1966–1967. 1969
*Huuto ja meteli. 1970

*Rautainen nuoruus. Välikysyjien kronikka. 1976
*Ken talonsa jättää : Arvid Järnefelt. 1977
*Kaikki osaavat aakkoset. Irviajankuvia. 1978
*Vastarannan mietekirja. Runoja. 1978
*Hella Wuolijoki : legenda jo eläessään. 1979
*Ajatuksia vastarannalla. Runoja. 1980
*Valittuja sanoja. Runoja. 1983
*Hella Wuolijoki, näyttely Teatterimuseossa 6.6.–14.9.1986. 
*Kahden naisen sota – vuosisadan vakoilutarina. 1987
*Mauno Manninen ja hänen intiimi teatterinsa. 1988
*Niin sanottu. 1990
*Sanoja, rivejä. Runoja 1952–1992. 1992
*Ollaan sitten eurooppalaisia. 1995
*Kohti arvoa ja ansiota : Suomen näyttelijäliitto 1913–1975. 2004

## Lähteet
* Pekka Lounela. Yle, Multiradio. (Internet Archive).

### Viitteet

## Aiheesta muualla
* Ylen Elävä arkisto: Pekka Lounelan haastattelu vuodelta 1968.
Valon vuoksi

**Valon vuoksi** on kosketinsoittaja Jukka Gustavsonin soolouran toinen studioalbumi. Se on sävelletty samannimiseen, kokeelliseen tanssiteokseen, jota esitettiin 8. lokakuuta ja 19. marraskuuta 1978 välisenä aikana Suomen Kansallisoopperassa. Tanssiteoksen koreografia on Gustavsonin vaimon, Leena Gustavsonin käsialaa. 

Albumi julkaistiin Kerberos-levymerkillä vinyylilevyllä. Vuonna 2017 Svart Records julkaisi albumista kaksi rajoitettua painosta vinyylilevylle: 300 kappaleen rajoitettu painos sinisellä levyllä ja 300 kappaleen rajoitettu painos tavallisella mustalla levyllä.

## Kappaleet

Kaikki kappaleet säveltänyt, sanoittanut ja sovittanut Jukka Gustavson.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
### Valonvuoksi orkesteri
* Jukka Gustavson – lowrey-urut (1-8, 10, 12), mini-moog -syntetisaattori (1), sähköpiano (1, 9), flyygelin kielet (1), gongit (1), kellopeli (2), syntetisaattori (4, 8), symbaalit (4, 5) ja flyygeli (4-11)
* Gunnar Lausund - alttohuilu (2-4, 11, 12)
* Pekka "Vando" Suvanto - lyömäsoittimet (2), kellot (2) ja rummut (7)
* Tim Ferchen - putkikellot (2, 7), vibrafoni (2), kellot (2), marimba (7), ksylofoni (7), kellopeli (7) ja patarummut (7)
* Panu Autere - oboe (5, 6, 11, 12)
* Pentti Mikkonen - alttoviulu (9, 10)
* Risto Fredriksson - sello (10-12)
* Seppo Ristolainen - alttoviulu (11, 12)

### Äänitys ja miksaus
* Jukka Gustavson - tuotanto (Ab Discophon Oy), miksausapulainen (Discophonin SoundTrack Studiot, Helsinki), kansitaide sekä taka- ja sisäkannen kuvitus
* Chrisse de Godzinsky - äänitys (Pan-studiot, Helsinki, syys-lokakuu 1978)
* Jorkki Villebrand - äänitys (Pan-studiot, Helsinki, syys-lokakuu 1978)
* Timo Toikka - äänitys (Pan-studiot, Helsinki, syys-lokakuu 1978)
* Markus Vikstedt – äänitys ja miksaus (Discophonin SoundTrack Studiot, Helsinki, maalis-huhtikuu 1979) 
* Ian Churches – miksausapulainen (Discophonin SoundTrack Studiot, Helsinki)
* Alpo Vanninen - etukannen ja sisäkannen kuvitus
* Kari Hakli - tanssikuvat Tanssiteatterin näytöksestä *Valon Vuoksi*
* Hannu Haapala - valokuvat (Jukka ja Leena)
* Merja Haapala - valokuvat
* Pauli Saastamoinen - uusintapainoksien masterointi
* Ville Valavuo - uusintapainoksien layout

## Lähteet
Harri Kaasalainen

**Harri Kaasalainen** (29. marraskuuta 1930 Käkisalmi – 11. elokuuta 1967 Helsinki) oli suomalainen runoilija. 

Kaasalainen syntyi Karjalan kannaksen Käkisalmella. Vanhemmat Johannes Matinpoika Kaasalainen ja Liisa os. Musakka. Molemmat heistä olivat syntyisin Viipurin läänin Pyhäjärveltä. Äiti ja Harrin molemmat veljet kuolivat jatkosodan aikana, isä heti sodan jälkeen vuonna 1946.

Lauri Viidan perinteitä aluksi seuranneen Kaasalaisen parhaimmaksi teokseksi on arvioitu hänen viimeistä runokokoelmaansa *Nootti*. Alkuperäiseltä ammatiltaan Kaasalainen oli kenkäkaupan myyjä ja kauppaedustaja.

Harri Kaasalainen toimi Pirkkalaiskirjailijoiden sihteerinä 1953–1965 ja oli Suomen kirjailijaliiton johtokunnan jäsen 1960–1966. Hän työskenteli Kustannus Oy Lehmuksen kirjallisena johtajana 1961–1963 ja sen jälkeen Yleisradion dramaturgina 1963–1967. Yleisradiossa hänen esimeiehenään teatteriosastolla oli aluksi Olavi Paavolainen, kirjailija, jota hän ihaili  ja jonka nimiin rekisteröidyllä pistoolilla hän myöhemmin ampui itsensä 

Harri Kaasalainen kokosi myös monia kaskukokoelmia, esimerkiksi 1965 yhdessä Pekka Lounelan kanssa toimittamansa evakkokaskukokoelman *Ilo pintaa vaik syvän märkänis*.

Kaasalainen teki itsemurhan ampumalla. Hänen entinen vaimonsa Marjukka oli päätynyt samaan ratkaisuun kolme vuotta aiemmin.  Liitto oli lapseton ja oli ajautunut asumuseroon ennen vaimon kuolemaa. Kaasalainen on haudattu Mouhijärven kirkolle.

## Teokset
**Tuulastulet*, runoja. Otava 1955. 
**Ahtojäitä*, runoja.  WSOY 1957.
**Simultaani*, runoja.  WSOY 1960.
**Hymy lapselle*, päätoimittaja Esko Lehmus, tekstiasu Harri Kaasalainen. Lehmus 1961.
**Ikkuna Eurooppaan*, näytelmä.  1962.
**Nootti*, runoja. WSOY 1965.

## Lähteet

*Lappeenrannan kirjaston sivu Harri Kaasalaisesta. 

### Viitteet
Predator 2 – Saalistaja

**Predator 2 – Saalistaja** on vuonna 1990 ensi-iltansa saanut jatko-osa elokuvalle *[[Predator – saalistaja]]*. Elokuvan on ohjannut Stephen Hopkins. Koko elokuvan näyttelijä- ja kuvausryhmä olivat vaihtuneet ensimmäisestä elokuvasta, vain näyttelijä Kevin Peter Hall jatkoi osassaan Predatorina. Käsikirjoittajina kuitenkin toimivat edelleen Jim ja John Thomas ja musiikin sävelsi ensimmäisen osan tapaan Alan Silvestri. Elokuva sai huonon vastaanoton faneilta ja kriitikoilta, mutta on sittemmin noussut kulttimaineeseen. Elokuva sai vuonna 2010 jatko-osan nimeltään *[[Predators (elokuva)|Predators]]*.

## Juoni

Elokuvan tapahtumat sijoittuvat Los Angelesiin ja vuoteen 1997 eli kymmenen vuotta ensimmäinen *Predator*-elokuvan tapahtumien jälkeen. 

Erikoisen kuuma lämpöaalto on iskenyt Los Angelesiin. Samaan aikaan kaksi kilpailevaa huumekartellia käy sotaa kadulla, ja paikalle on kutsuttu kovan luokan ammattipoliisi Michael Harrigan (Danny Glover). Kiihkeän poliisin ja rikollisten välisen ampumisen jälkeen, rikolliskartelli vetäytyy lähitaloon suojaan, kun sarja räjähdyksiä vavisuttaa taloa ja sitä seuraavat satunnaisesti ammutut laukaukset hämmentävät Harrigania. Harrigan tutkii alueen ja huomaa rikollisten kuolleen, mutta ruumiit on silvottu ampumisen sijaan. Kun Harrigan ja hänen poliisikollegansa ovat lähdössä alueelta, huomaa hän lähes läpinäkyvän, auringon valossa kiiltävän kookkaan hahmon erään talon katolla.

## Näyttelijöitä

## Arvioita
*[[Video-opas|Video-oppaassa]]* vuodelta 1994 Bello Romano valittaa tämän jatko-osan jäävän hengettömäksi ja huumorittomaksi ja antaa sille kolme tähteä viidestä, mikä vastaa sanallista arviota ”hyvä”. Matti Rämö kirjoitti *[[Tv-maailma]]*-lehdessä vuonna 2024 elokuvan edustavan aikuisille suunnatun toimintaelokuvan hiipunutta perinnettä, jossa kovanaamakytän suuhun on kirjoitettu lajityypin kliseisimmät repliikit. *Predator 2* sai häneltä kolme tähteä viidestä.

## Lähteet
Royal Enfield

**Royal Enfield** oli vuonna 1893 perustetun brittiläisen *Enfield Manufacturing Companyn* moottoripyörämerkki. Yhtiö siirtyi polkupyörien valmistuksesta moottoripyöriin vuonna 1901. Sittemmin tuotemerkki ja valmistus on siirtynyt intialaisen autoteollisuuskonserni Eicher Motorsin tytäryhtiöksi; Eicher Motors hankki jo vuonna 1993 60 prosentin osuuden Royal Enfieldistä.

Royal Enfieldin kuuluisin malli, yksisylinterinen *Bullet*, esiteltiin vuonna 1931. Toisen maailmansodan jälkeen 1949 Bullet 350 -mallista esiteltiin uudistettu versio, jonka tuotanto jatkui vuoteen 1958. Royal Enfieldien tuotanto Englannissa lopetettiin 1967 Redditchin tehtaalla ja 1970 Bradford-on-Avonin tehtaalla.

Madras Motors -yhtiö alkoi Enfieldien lisenssivalmistuksen Intian hallituksen tarpeisiin vuonna 1955. Tuotanto Intian Chennaissa jatkuu edelleen, ja tehdas on esitellyt uusia malleja. Bullet 350-mallista jatkokehitelty Bullet 500 esiteltiin vuonna 1993. Uusi malli on teknisiltä ratkaisuiltaan olennaisesti samankaltainen kuin alkuperäinen vuoden 1955 malli, mutta siinä on 12 voltin sähköjärjestelmä.

## Lähteet

## Aiheesta muualla
*Real Classic UK: Royal Enfield Bullet 500 
*Intialaisen Royal Enfieldin viralliset sivut
*Royal Enfield subsidiary due in March(.) Thai preference for easy riders noted . 2018-11-27. Bangkok Post
Operaatio Kilpapurjehdus

**Operaatio Kilpapurjehdus** oli 22. kesäkuuta 1941 peitenimi Ahvenanmaan militarisoinnille, jolla Suomi pyrki estämään Neuvostoliiton maihinnousun alueelle.

Vuonna 1921 Ahvenanmaa oli demilitarisoitu Kansainliiton päätöksellä. Talvisodan jälkeen Hankoniemi sekä Viro olivat kuitenkin puna-armeijan miehittämiä, joten Suomen johto pelkäsi maihinnousua. Huhtikuussa 1941 suomalaisten suunnitelma Ahvenanmaan aseistamisesta oli valmis, joten Turun ja Porin väliselle rannikolle alettiin keskittää joukkoja.

Operaatio Kilpapurjehduksesta annettiin 19. kesäkuuta käsky, jonka mukaisesti laivasto-osasto lähti liikkeelle 22. kesäkuuta klo 4.30. Vuorokauden kuluessa Maarianhaminaan saapui yli 20 alusta. Operaatiota suojasivat laivaston molemmat panssarilaivat, *[[panssarilaiva Väinämöinen|Väinämöinen]]* ja *[[panssarilaiva Ilmarinen|Ilmarinen]]*. Neuvostoliitto reagoi välittömästi. Klo 6.05 panssarilaivat joutuivat Sottungan edustalla ilmahyökkäykseen, vaikka maiden kesken ei vallinnut sotatilaa. Neuvostoliiton Itämeren laivasto oli asetettu valmiustilaan illalla 21. kesäkuuta.

Ahvenanmaalle sijoitettiin rykmentti, joka aloitti saarten linnoittamisen. Panssarilaivat saattueineen suojasivat aluetta, kunnes saarille saatiin sijoitetuksi kenttä- ja rannikkotykistöä.

Sodan aikana siirrettiin saarten miehitysjoukkoja varsinaiselle rintamalle, kun Hangon vapautus ja Saksan joukkojen eteneminen Baltiassa vähensi maihinnousu-uhkaa. Sodan jälkeen loput joukoista poistuivat.

## Lähteet
* 
* 
* 

### Viitteet

## Aiheesta muualla
*Oravapatteri sodassa. Alpi Ahtola. Web Archive 2007.
Islannin vaakuna

**Islannin vaakuna** () on Islannin kansallistunnus lipun ja kansallislaulun ohella. Se on nykyisessä muodossaan ollut käytössä vuodesta 1944, vaikkakin se perustuu vuonna 1919 käyttöön otettuun vaakunaan. Vaakunassa on sininen kilpi, jossa on punainen risti hopeisen ristin sisällä. Kilpi muistuttaa Islannin lippua, josta se eroaa muotonsa lisäksi vain siinä, että heraldisen käytännön mukaisesti valkoinen on vaakunassa korvattu hopealla. Kilpeä kannattelee Islannin neljä suojelijaa (landvættir): härkä (Griðungur), aarnikotka (Gammur), lohikäärme (Dreki) ja jättiläinen (Bergrisi). Suojelijat seisovat laavakivilohkareen päällä.

## Lähteet
Iskukuumennus

**Iskukuumennus** eli **UHT-käsittely** () on kuumennukseen perustuva säilöntämenetelmä.

Iskukuumennettavat elintarvikkeet kuumennetaan korkeassa paineessa suoran höyryinjektion avulla noin sekunnin ajaksi vähintään 135&nbsp;°C:n lämpötilaan. Käytännön syistä usein kuitenkin käytetään hieman korkeampia lämpötiloja ja pidempää kuumennusaikaa: tyypillisesti lämpötilat ovat 140–150&nbsp;°C ja kuumennusaika yli kaksi sekuntia.
Useimmiten tätä menetelmää käytetään pieneliöiden tappamiseksi maidosta ja maitotuotteista ja se pidentääkin maitotuotteiden säilyvyyden moninkertaiseksi. Tyypillisesti UHT-käsiteltyjen maitotuotteiden säilyvyysaika on kuukausia, kun käsittelemättömien maitotuotteiden säilyvyys on vain muutamia päiviä.

UHT-maito kestää 20–30 asteen lämpötiloja. Maitoon voi muotoutua paakkuja tai se voi muuttua jogurttimaiseksi, jos se viipyy liikaa lämpimässä.

Maidolle tapahtuu Maillard-reaktio. Syntyy myös erilaisia rikkiyhdisteitä, jotka tekevät vastakäsitellylle maidolle munamaisen hajun. Se haihtuu lähes kokonaan noin viikossa. Erilaisen proteiinirakenteen iskukuumennetusta maidosta on lähes mahdotonta tehdä juustoa.

Suomessa UHT-maidon kulutus on merkittävästi vähäisempää kuin muualla Euroopassa. Suomessa UHT-maidon osuus on alle prosentin luokkaa, kun Länsi-Euroopassa lähes puolet kulutetusta maidosta on iskukuumennettua.

## Katso myös
*Pastörointi

## Lähteet
Marya Hornbacher

**Marya Hornbacher** (s. 4. huhtikuuta 1974) on yhdysvaltalainen kirjailija. 

Hornbacher syntyi Kaliforniassa, mutta varttui Minnesotassa. Hän kärsi lapsuudestaan asti syömishäiriöistä. Hornbacher on ollut useita kertoja laitoshoidossa ensin syömishäiriöiden ja myöhemmin kaksisuuntaisen mielialahäiriön takia.

22-vuotiaana Hornbacher kirjoitti omaelämäkerrallisen teoksen *Elämä kateissa – kertomus anoreksiasta ja bulimiasta*. Se oli ehdolla Pulitzer-palkinnon saajaksi vuonna 1998. Teos on sittemmin käännetty useille kielille, ja pelkästään Yhdysvalloissa sitä on myyty yli miljoona kappaletta. 

Random House julkaisi vuonna 2005 Hornbacherin kirjoittaman *The Center of Winter* -romaanin, joka kertoo itsemurhan jälkimainingeista.

Hornbacherilla diagnosoitiin kaksisuuntainen mielialahäiriö (I tyyppi, nopeasti vaihteleva muoto) vuonna 1997. Hänen toinen omaelämäkerrallinen kirjansa *Madness: A Bipolar Life* julkaistiin vuonna 2008. Siinä Hornbacher kuvaa elämäänsä mielisairauden kanssa *Elämä kateissa* -kirjan tapahtumien jälkeen. 

## Lähteet

## Aiheesta muualla
Epätyypillinen masennus

**Epätyypillinen masennus** on mielialahäiriö, jolla on useita samoja tyypillisiä oireita kuin masennuksella ja dystymialla, mutta siihen kuuluu mielialan parantuminen reaktiona myönteisiin tapahtumiin. Sitä vastoin melankolisesta masennuksesta kärsivät henkilöt eivät yleensä koe mielialan nousua normaalien miellyttävien tapahtumien yhteydessä. Epätyypilliseen masennukseen kuuluvia oireita ovat myös tuntuva painonnousu tai ruokahalun kasvu, liikaunisuus, raskas tuntemus raajoissa ja herkkyys sosiaaliselle hylkäämiselle, jotka aiheuttavat merkittävän sosiaalisen tai ammatillisen haitan.

Nimestään huolimatta epätyypillinen masennus on melko yleinen masennuksen muoto: epätyypillisen masennuksen osuus kaikista masennustapauksista asettuu tutkimuksissa noin 15 ja 40 prosentin väliin 

Epätyypillinen masennuksen tunnuspiirteitä ovat:
* Mielialan reaktiivisuus (paradoksaalinen anhedonia) ja positiivisuus
* Huomattava painonnousu tai lisääntynyt ruokahalu
* Liiallinen nukkuminen tai unisuus (hypersomnia)
* Voimattomuus
* Huomattava sosiaalinen kyvyttömyys johtuen yliherkkyydestä tulla muiden ihmisten torjumaksi

Epätyypillinen masennus ilmenee usein nuorempana kuin masennussairauden muut muodot. Suurin osa potilaista on naisia, ja usein epätyypillisen masennuksen rinnalla ilmenee muitakin mielenterveyden häiriötiloja. 

## Hoito
Vaikka SSRI- ja muut uudet mielialalääkkeet ovat usein ensimmäinen lääkevalinta masennuksen hoitoon vähäisten haittavaikutustensa vuoksi, varsin vähän tiedetään niiden tehosta epätyypillisen masennuksen hoidossa.

Nykytietämyksen mukaan MAOI-lääkkeet ovat epätyypillisessä masennuksessa tehokkaampia kuin trisykliset mielialalääkkeet. Palautuviin MAOI-lääkeaineisiin lukeutuva moklobemidi on havaittu yksittäisessä tutkimuksessa tehokkaammaksi kuin SSRI-lääkkeisiin kuuluva fluoksetiini. SSRI-lääkkeisiin lukeutuva sertraliini on puolestaan yksittäisen tutkimuksen perusteella moklobemidiä tehokkaampi.

Vuoden 1999 tutkimuksessa ilmeni, että kognitiivista käyttäytymisterapiaa saaneilla potilailla oli sama 58 % hoitovaste kuin MAOI-lääkityksellä.

## Lähteet

## Aiheesta muualla

*Epätyypillinen eli atyyppinen masennus - Tohtori.fi
Greatest Hits (Björk)

**Greatest Hits** on Björkin kokoelma-albumi. Se sisältää albumien *[[Debut]]*, *[[Post (albumi)|Post]]*, *[[Homogenic]]* ja *[[Vespertine]]* kappaleita.

Albumilla olevat kappaleet "Human Behaviour", "Big Time Sensuality", "Venus as a Boy" ja "Play Dead" ovat albumilta *Debut*. "Hyper-Ballad", "Army of Me", "Isobel" ja "Possibly Maybe" ovat albumilta *Post*. "All Is Full of Love", "Jóga", "Bachelorette" ja "Hunter" ovat albumilta *Homogenic*. Kappaleet "Pagan Poetry" ja "Hidden Place" ovat albumilta *Vespertine*. 

Albumin viimeisenä kappalena on ennenjulkaisematon "It's in Our Hands", joka on julkaistu myös singlenä jälkeenpäin.

## Kappaleet
#  
#  
# 
#  
#  
# 
# 
#  
#  
# 
#  
#  
#  
# 
#  

## Aiheesta muualla
* Greatest Hits -sivu
Jason Becker

**Jason Becker** (s. 22. heinäkuuta 1969) on yhdysvaltalainen säveltäjä ja entinen kitaristi, jonka tyyliä kuvaa lähinnä neoklassinen metalli. 

Becker tuli tunnetuksi metalliyhtyeessä Cacophony, joka julkaisi kaksi albumia 1980-luvun loppupuolella. Hän aloitti sittemmin soolouran ja nauhoitti yhden albumin David Lee Rothin kanssa. Beckerin ensimmäinen sooloalbumi oli *Perpetual Burn* (1988). 

Becker menetti soitto-, liikkumis- ja puhekykynsä pitkäaikaisen ALS-lihasrappeumataudin johdosta. Hän pystyy kommunikoimaan
silmiensä liikkeillä ja on jatkanut säveltämistä tietokoneohjelmien avulla. Beckeristä julkaistiin 2012 dokumentti *Jason Becker: yhä elossa.*

## Diskografia

### Cacophony

* *Speed Metal Symphony* (1987)
* *Go Off!* (1988)

### Soolo

**Perpetual Burn* (1988)
**Perspective* (1996)
**The Raspberry Jams* (1999)
**The Blackberry Jams* (2003)
**Collection* (2008)
**Boy Meets Guitar, Vol. 1 of the Youngster Tapes* (2012)
**Triumphant Hearts* (2018)
**David Lee Roth**

* *[[A Little Ain't Enough]]* (1991)

## Lähteet

## Aiheesta muualla
* Viralliset sivut
Vanin maakunta

**Vanin maakunta** on maakunta itäisessä Turkissa Vanjärven rannalla, Iranin rajalla. Vanin maakunnalla on pinta-alaa 20,927 km² ja maakunnan asukasluku on 877 524 (2000). Vanin maakunnassa asuu suuri kurdienemistö.

Lokakuussa 2011 maanjäristys surmasi ainakin tuhat ihmistä Vanin ja Ercisin kaupungeissa.

## Piirikunnat

Vanin maakunta on jaettu 12 piirikuntaan (pääkaupunki lihavoidulla tekstillä).

* Bahçesaray
* Başkale
* Çaldıran
* Çatak
* Edremit
* Erciş
* Gevaş
* Gürpınar
* Muradiye
* Özalp
* Saray
* **[[Van (Turkki)|Van]]**

## Lähteet

## Aiheesta muualla
Joahas

**Joahas** oli yksi Israelin kuningaskunnan kuningas. Hän tuli valtaan isänsä Jeehun kuoltua ja hallitsi 17 vuotta, ehkä vuodet 818–801 eaa.  Joahasin kuoltua tuli Israelin kuninkaaksi hänen poikansa Joas.

## Lähteet
2.Kun.13:1–9
Monoseksuaalisuus

**Monoseksuaalisuus** on lähinnä vertailussa aseksuaalisuuteen ja biseksuaalisuuteen käytettävä harvinainen termi. Se voi viitata:

* Heteroseksuaalisuuteen.
* Homoseksuaalisuuteen.
Joas

**Joas** voi tarkoittaa seuraavia:

## Muinaisia kuninkaita
*Joas, Israelin kuningaskunnan kuningas.
*Joas, Juudan kuningaskunnan kuningas.

## Nykyajan henkilöitä

*Hans Joas (s. 1948), saksalainen sosiologi
Tapio Holvitie

**Tapio Johannes Holvitie** (24. tammikuuta 1934 Uusikaupunki – 24. lokakuuta 2015 Turku) oli suomalainen poliitikko. Kokoomuksen kansanedustajana hän edusti Turun läänin eteläistä vaalipiiriä 1979–1991. Erityisopettajan koulutuksen saanut Holvitie oli presidentin valitsijamies 1978, 1982 ja 1988 sekä Turun kaupunginvaltuuston jäsen 1969–1993. Hän oli Suomi-Israel Yhdistysten Liitto ry:n sekä Turun Seudun Suomi-Israel yhdistys r.y:n kunniapuheenjohtaja.

## Lähteet

## Aiheesta muualla
*
Joas (Israel)

**Joas** oli Joahasin poika ja yksi Israelin kuninkaista. Hän hallitsi 17 vuotta, todennäköisesti vuodet 801–785 eaa. Joas kävi menestyksekkään sodan Juudan kuningasta Amasjaa vastaan. Hän nöyryytti Amasjan, otti mukaansa valtaisan määrän kultaa ja revitti Jerusalemin muurista pienen kohdan. Tämän jälkeen hän palasi maahansa. Kuoltuaan tuli kuninkaaksi hänen poikansa Jerobeam II.

## Lähteet

*  ja
Resistance: Fall of Man

**Resistance: Fall of Man** on Insomniac Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle vuonna 2006. Peli tunnettiin aiemmin työnimellä *I-8*.

Peli seuraa klassista alien-teemaa, jossa pelaajan täytyy pelastaa maailma Chimera-nimisiltä hirviöiltä. Peli on saanut vaikutteita *[[Ratchet & Clank (pelisarja)|Ratchet & Clank]]* -pelisarjasta: muun muassa pelin aseet ovat futuristisia ja niitä voi muunnella ja päivittää samalla tavoin kuin *Ratchet & Clank* -peleissä.

Pelissä oli mukana verkossa pelattava moninpeli, joka mahdollisti jopa 40 pelaajan ottelut. Pelin ja sen jatko-osien palvelimet kuitenkin lopetettiin keväällä 2014. Jaetulla ruudulla peliä voi pelata yhteistyöpelinä kaksinpelinä tai otteluina neljän pelaajan kesken.

## Aiheesta muualla
*
Romaric

**Christian Koffi N’Dri**, tunnetaan nimellä **Romaric**, (s. 4. kesäkuuta 1983 Abidjan, Norsunluurannikko) on norsunluurannikkolainen jalkapalloilija. Hän edustaa ranskalaisseura SC Bastiaa. Hän on pelipaikaltaan keskikenttäpelaaja. 

## Seurajoukkueura
Romaric aloitti uransa norsunluurannikkolaisessa ASEC Mimosasissa kausina 2001–2003. Kausiksi 2003–2005 hän siirtyi belgialaiseen Bevereniin, jossa pelasi 44 ottelua ja teki 18 maalia. Kaudet 2005–2008 Romaric vietti ranskalaisessa Le Mansissa pelaten 89 ottelua ja tehden seitsemän maalia. Vuosiksi 2008–2012 hän siirtyi espanjalaiseen Sevillaan, jossa pelasi kolmen kauden aikana 81 ottelua ja teki kolme maalia. Kaudella 2011–2012 Romaric pelasi lainalla Espanyolissa 28 ottelua, joissa teki kolme maalia. Seuraavaksi kaudeksi hän siirtyi Zaragozaan. Peliaika seurassa jäi kuitenkin vähäiseksi ja Romaric pelasi vain 12 liigaottelussa. Kesällä 2013 hän siirtyi SC Bastiaan.

## Maajoukkueura
Romaric pelasi maajoukkueessa vuoden 2006 jalkapallon maailmanmestaruuskisoissa vain yhdessä pelissä Hollantia vastaan, jonka Norsunluurannikko voitti 2–1.

## Muuta
Hän on syntynyt 4. kesäkuuta 1983, eli täsmälleen samana päivänä kuin hänen maajoukkuekaverinsa Emmanuel Eboué. 

## Lähteet
* 
*
Sakarja (kuningas)

**Sakarja** oli viimeinen Jeehun kuningashuoneen hallitsija. Hän oli Jerobeam II:n poika ja hän hallitsi kuuden kuukauden ajan. *Hän teki sitä, mikä on väärää Herran silmissä, niin kuin hänen isänsäkin olivat tehneet. [[Sallum]], Jabesin poika, teki salaliiton kuningasta vastaan. Hän löi Jibleamissa Sakarjan hengiltä ja nousi kuninkaaksi hänen sijaansa... Näin toteutui Herran ennustus [[Jeehu]]lle: "Neljänteen polveen saakka istuvat jälkeläisesi Israelin valtaistuimelle. Niin oli nyt käynyt.*
Sakarja ei ehtinyt lyhyenä hallituskautenaan tehdä juuri mitään.

## Lähteet
*2.Kun.15:8–12
Sakarja

**Sakarja**-nimisiä on ainakin kaksi:
*Sakarja, profeetta.
*Sakarja, Israelin kuningas

## Katso myös

* Sakarias
* Sakeus
* Zacharias
Asarja

**Asarja**, myös **Ussia**, oli yksi Juudan kuninkaista. Hän tuli kuninkaaksi isänsä Amasjan murhan jälkeen 16-vuotiaana ja hallitsi 52 vuotta. Hänen äitinsä oli jerusalemilainen Jekolja. Asarja rakennutti uuden laivaston ja aloitti uudelleen kaupankäynnin Arabian maiden kanssa. Hän sai Eilatin jälleen Juudalle ja jälleenrakensi sen. Hän soti filistealaisia vastaan ja hajotti Gatin, Jabnen ja Asdodin kaupunkien muurit. Hän rakensi myös kaupunkeja Asdodin alueelle ja muillekin alueille, jotka hän oli vallannut filistealaisilta. Hän myös soti Gur-Baalin arabeja vastaan sekä sai ammonilaiset veronalaisikseen. Lisäksi hän rakennutti Jerusalemiin uusia torneja ja teki autiomaahan linnoituksia ja vesisäiliöitä. Valtansa kasvaessa hänen kerrotaan kuitenkin ylpistyneen ja alkaen tekemään syntiä ja mennen jopa suitsuttamaan itse temppeliin, mikä oli vain pappien, jotka kuuluivat Aaronin sukuun, oikeus. Tämän vuoksi häneen olisi tarttunut spitaali, jota hän sairasti kuolemaansa asti. Hänen kuoltuaan tuli uudeksi Juudan kuninkaaksi hänen poikansa Jotam.

## Lähteet
*Toinen kuninkaiden kirja 14:1–20
*Toinen aikakirja 26:1-23
Jerobeam II

**Jerobeam II** oli yksi Israelin kuninkaista. Hän hallitsi maata 41 vuotta, ehkä vuodet 785–744 eaa. Hänen isänsä oli Joas. Jerobeam II:n aikana Israel eli kukoistuskautta. Hallituskautensa puolivälissä profeetta Aamos saarnasi maassa, varoittaen tulevasta. Jerobeam II myös nujersi Syyrian edeten Damaskokseen asti. Hänen kuoltuaan tuli kuninkaaksi hänen poikansa Sakarja.

## Lähteet
2.Kun.14:23–29
Qaqortoq

**Qaqortoq** () [] on kaupunki Grönlannin lounaisosassa, joka kuuluu Kujalleqin kuntaan. Noin 3&nbsp;000 asukkaallaan Qaqortoq on Etelä-Grönlannin suurin ja koko Grönlannin neljänneksi suurin kaupunki.

Nimi Qaqortoq on läntistä grönlannin kieltä ja tarkoittaa valkoista.

Qaqortoqin perusti norjalainen kauppias Anders Olsen vuonna 1775. Lähellä Qaqortoqia ovat myös Hvalseyn ja Hvalseyn kirkon rauniot, kuuluisimmat skandinaavien rauniot Grönlannissa.

## Kuuluisia asukkaita

*Angu Motzfeldt, laulaja-lauluntekijä

## Lähteet
* 

### Viitteet

## Aiheesta muualla

*
ATM

**ATM** tarkoittaa:
* pankkiautomaattia (*Automatic Teller Machine*)
* tietoliikenteen epäsynkronista tiedonsiirtotapaa (*Asynchronous Transfer Mode*)
* lääketieteessä akuuttia transversaalimyeliittiä (selkäytimen tulehdus)
* lyhennettä sanoista *at the moment* (suom. "*tällä hetkellä*")
* vanhaa paineen yksikköä "normaali-ilmakehä" (1 atm = 101325 Pa)
* pornografian tyylilajia ("Ass to mouth")

## Lähteet
A-Team

**The A-Team** on vuosina 1983–1987 NBC:lle tuotettu yhdysvaltalainen televisiosarja.

Sarjan päähenkilöitä olivat John ”Hannibal” Smith (George Peppard), Tempelton ”Faceman” Peck (Dirk Benedict), B. A. ”Bad Attitude” Baracus (Mr. T) ja ”Howlin’ Mad” Murdock (Dwight Schultz). Sarjaa tehtiin viisi tuotantokautta (yhteensä 98 jaksoa ja yksi televisioelokuva). Suomessa sarjaa esitti Sub. Sitä on myös myynnissä tuotantokausittain.

## Lähteet
Justine Bateman

**Justine Bateman** (s. 19. helmikuuta 1966) on yhdysvaltalainen näyttelijä. Hän kävi Taft High Schoolin Woodland Hillsissä ja valmistui 1984. Hänen äidillään on maltalaisia sukujuuria. 

Bateman esitti vuosina 1982–1989 Mallory Keatonia tilannekomediassa *[[Perhe on paras]]*. Hän esiintyi myös sarjan *[[Huonosti käyttäytyvät miehet]]* yhdysvaltalaisversiossa 1996–1997. 

Bateman on naimisissa Mark Fluentin kanssa ja hänellä on kaksi lasta.

Hänen veljensä on näyttelijä Jason Bateman.

## Lähteet

## Aiheesta muualla

*
Robert Åsbacka

**Robert Sven-Erik Åsbacka** (s. 8. helmikuuta 1961 Teerijärvi) on suomalainen kirjailija. Hänen romaaninsa *Kring torget i Skogshall* oli Finlandia-palkintoehdokas 2006. Åsbacka on vastaanottanut Svenska litteratursällskapetin palkinnon 2006 ja 2020 sekä FST:n kirjallisuuspalkinnon 2004 ja 2008. Vuonna 2005 hän oli ehdolla Runeberg-palkinnon saajaksi.  

## Teoksia
### Ruotsiksi
* 
* 
* 
* 
* 
* 

### Suomennettuja
* 
* 
* 
* 

## Aiheesta muualla
* Robert Åsbacka Helsingin kaupunginkirjaston esittelyssä.
* Robert Åsbacka Ord i tiden -tietokannassa. 
* Robert Åsbacka: ''Urkujenrakentaja''. Ylen Elävä arkisto / Aamun kirja.
*
Patrick M. S. Blackett

**Patrick Maynard Stuart Blackett** (18. marraskuuta 1897 &ndash; 13. heinäkuuta 1974) oli brittiläinen fyysikko. Blackett kunnostautui erityisesti kokeellisen fysiikan alueella. Blackett sai vuonna 1948 Nobelin fysiikanpalkinnon työstään sumukammion, kosmisen säteilyn ja paleomagnetismin parissa.

Blackett taisteli ensimmäisessä maailmansodassa. Sodan jälkeen hänet korotettiin luutnantiksi ja hän alkoi opiskella fysiikkaa. Fysiikkaa hänelle opetti Nobelin kemianpalkinnon saanut Ernest Rutherford. Blackett valmistautui Cambridgen yliopistosta vuonna 1921. Tätä ennen hän työskenteli Kuninkaallisessa laivastossa. 

## Lähteet

## Aiheesta muualla
* Patrick Blackett nobelprize.org:ssa
Thomas Nuttall

**Thomas Nuttall** (5. tammikuuta 1786, Long Preston, Yorkshire – 10. syyskuuta 1859, St Helens, Lancashire) oli englantilaissyntyinen, Yhdysvalloissa vaikuttanut kasvi- ja eläintieteilijä.

Nuorena Nuttall työskenteli Englannissa muutaman vuoden kirjanpainajaharjoittelijana. 1808 hän muutti Yhdysvaltoihin ja teki siellä elämäntyönsä. Philadelphiassa hän tutustui professori Benjamin Smith Bartoniin, joka oli tuolloin hyvin arvostettu luonnontieteilijä, ja jonka rohkaisusta Nuttall suuntasi intohimonsa luonnontieteisiin.

1810 hän teki tutkimusmatkan Suurille Järville. 1811 hän osallistui John Jacob Astorin rahoittamalle matkalle Missourin yläjuoksulle, jolla Nuttall ystävystyi englantilaisen kasvitieteilijän John Bradburyn kanssa, joka keräsi kasveja Liverpoolin kasvitieteelliseen puutarhaan.

Englannin ja Yhdysvaltain välien kiristymisen vuoksi Nuttall joutui palaamaan Lontooseen, jossa hän järjesti suuren kasvikokoelmansa. 1815 hän palasi Amerikkaan. 1818–1820 hän retkeili Arkansas-joella ja Red Riverillä. 1825 hän sai kuraattorin viran Harvardin yliopiston kasvitieteellisestä puutarhasta.

1834 hän erosi virastaan ja lähti uudelle retkelle länteen, kartoittaen Kansasin, Wyomingin ja Utahin kasvillisuutta. Joulukuussa 1834 Nuttall purjehti Havaijille, josta hän palasi seuraavana keväänä, ja tutki Tyynenmeren rannikkoa Yhdysvaltain luoteis- ja länsiosissa.

1836–1841 Nuttall työskenteli Philadelphian luonnontieteiden akatemiassa. Setänsä kuoltua hän palasi Englantiin joulukuussa 1841. Samoihin aikoihin tuli painosta hänen Yhdysvaltojen puita käsittelevä kirjansa, jossa ensimmäistä kertaa esiteltiin kaikki Yhdysvaltain puulajit.

Nuttall kuvaili ja nimesi suuren määrän kasveja ja myös eläimiä, linnuista muun muassa korpirastaan.

Nuttallin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Nutt.**.

Harvardin yliopistoon perustettiin lintutieteellinen yhdistys *The Nuttall Ornithological Club*, joka ryhtyi julkaisemaan lintulehteä *Bulletin of the Nuttall Ornithological Club* vuonna 1876. Lehti on nykyisin nimeltään *The Auk*, eräs maailman arvostetuimmista lintutieteellisistä julkaisuista.

## Tärkeimmät teokset
* *The genera of North American plants*, 1818
* *New genera and species of plants*, 1840
* *The North American sylva*, 1842–1849

## Lähteet
* 
* 

### Viitteet
Rahkonen (täsmennyssivu)

**Rahkonen** tarkoittaa seuraavaa:

* Rahkonen, kylä Ullavassa, Keski-Pohjanmaalla.

## Henkilöt
Rahkonen on seuraavien henkilöiden sukunimi:

* Aleksanteri Rahkonen (1841–1877), suomalainen kirjailija
* Antti Rahkonen, suomalainen jääkiekkoilija
* Esko Rahkonen (1936–2007), suomalainen iskelmälaulaja
* Jan Rahkonen (s. 1994), tietokonepelaamisen ammattilainen
* Jorma Rahkonen (1939–2020), viulutaiteilija
* Jukka-Pekka Rahkonen, kansalaisaktivisti ja verkkolehden päätoimittaja
* Jyrki Rahkonen, suomalainen elokuvaäänittäjä
* Keijo Rahkonen, suomalainen yhteiskuntatieteilijä
* Margit Rahkonen (s. 1949), suomalainen pianisti
* Matti Rahkonen (s. 1945), kielentutkija, professori
* Miika Rahkonen, suomalainen uimari
* Olli Rahkonen (s. 1987), suomalainen näyttelijä
* Osvald Rahkonen (1921–1997), suomalainen kirjailija
* Päivi Rahkonen (s. 1964), Hollolan kunnanjohtaja
* Susanna Rahkonen (s. 1968), suomalainen poliitikko (SDP, Vihreä liitto)

## Kuvitteellisia henkilöitä
* Kete Rahkonen, sketsihahmo tv-sarjassa Putous
Mie

**Mie** voi tarkoittaa seuraavia:

* Mien prefektuuri, Kansai, Japani
* Mien piirikunta (piirikunta Japanissa)
* Mie (Oita) (kaupunki Japanissa)
* Mie-nuudelit, kiinalainen nuudelityyppi, samankaltainen kuin ramen
* minä Lapin ja Karjalan murteella
* Mie, sukunimenä:
** Gustav Mie (1868–1957), saksalainen fyysikko.
Alatri

**Alatri** on kaupunki Italian Latiumin alueella Frosinonen maakunnassa. Kaupungissa on arviolta 28&nbsp;952 asukasta (vuonna 2015) ja sen pinta-ala on 97,2 neliökilometriä. Kaupungissa on akropolis, josta käytetään nimeä Civita.

## Historia
Kaupungin alueella on asuttu jo neljän tuhannen vuoden ajan.

Alkujaan paikalla oli herniikkien kaupunki nimeltään *Aletrium*. Se oli yksi puolustuslinnoitteista volskeja ja samnilaisia vastaan n. 500 eaa.  Kaupunki liittoutui Rooman kanssa, estääkseen etruskien laajenemisen, mutta roomalaiset valloittivat kaupungin 306 eaa.

Länsi-Rooman kaatumisen jälkeen kaupunki rappeutui, ja ainoana auktoriteettina oli piispa. Teoderik Suuren hallintokaudella (400-luvulla) paavi Liberius nimitti Teoderikin kaupungin uudelleenrakentajaksi. Kaupunki kuitenkin ryöstettiin ja tuhottiin goottilaissodissa 500-luvulla.

1100-luvulla kaupungista tuli tärkeä linnoitus paaveille, kun heidän oli vaarallista poistua Roomasta. Seuraavalla vuosisadalla siitä tuli vapaa kunta, jota paavi ja piispat valvoivat. Alatri varaustui ja laajeni ja valloitti ympäröiviä alueita hallintaansa. 1400-luvulla Alatri alkoi menettää vapauksiaan, kun Napolin Vladislav ja paavi Martinus V sekaantuivat sen sisäisiin asioihin. 1434 kaupunki siirtyi Kirkkovaltion huomaan.

Kiistat naapurikuntien välillä jatkuivat, ja vuonna 1556 espanjalaiset miehittivät Alatrin. Kaupunki pysyi kuitenkin Kirkkovaltiolla vuoteen 1870, kunnes Italia yhdistyi.

Toisessa maailmansodassa Alatri kärsi suuria vahinkoja ja monia kuolonuhreja.

## Nähtävyyksiä
Vanhassa kaupungissa on Gottifredon palatsi, jossa on arkeologinen museo. Scolopin kirkko on rakennettu 1734–1745. Santa Maria Maggiore on 400-luvulla Venuksen temppelin raunioille rakennettu kirkko. Sen lähellä on Pyhän Fransiskuksen kirkko 1200-1300-luvulta.

Muita nähtävyyksiä on Alatrin katedraali sekä vuodelta 1870 Piuksen suihkulähde, joka on omistettu paavi Pius IX:lle ja Conti-Gentilin palatsi 1200-luvulta.

## Lähteet

## Aiheesta muualla

*Kaupungin internetsivut 
*History of Alatri
Meksikon laakso

**Meksikon laakso** tai **Meksikon allas** (, asteekkien kielellä nahuatliksi *anahuac*) on eteläisen Meksikon ylängöllä sijaitseva laakso, jossa maan pääkaupunki México sijaitsee. Laakson pituus etelästä pohjoiseen on noin 80 kilometriä ja leveys itä–länsisuunnassa 60 kilometriä. Laakso sijaitsee tropiikissa, mutta koska se on 2 240 metrin korkeudessa, vuotuinen keskilämpötila on 16–18 astetta, ja vaihtelut ovat melko vähäisiä. Talvella kylmimpinä kuukausina on yöpakkasta ja kuuraa maassa. Sadekausi kestää usein maaliskuun lopulta lokakuun lopulle, ja silloin sataa keskimäärin 80 prosenttia vuotuisesta 850 millimetrin sademäärästä. Tämän vuoksi seutu on melko kosteaa.

Meksikon laakso on tunnettu mesoamerikkalaisena kulttuurikeskuksena. Siellä ollut viljava maa mahdollisti monien suurten intiaanien luomien esikolumbiaanisten sivilisaatioiden nousun. Ensin tuli Teotihuacán, sitten tolteekit ja lopulta asteekit. Ennen espanjalaisten tuloa seudulla oli monia toisiinsa liittyviä järviä, Texcocojärvi, Chalcojärvi, Xochimilcojärvi, Zumpangojärvi ja Xaltocanjärvi.

## Meksikon laakson historiaa
### Esikolumbiaaninen kausi
Meksikon laaksoon saapui varhain, viimeistään jääkauden lopuilla ehkä noin 13 000 vuotta sitten varhaisia suurriistan metsästäjiä. Suurriista pyydettiin loppuun noin 7000 eaa. mennessä, ja viljely alkoi saada jalansijaa noin 5000 eaa. alkaen. Noin 1250 eaa. olmeekit levittivät Meksikonlahden etelärannoilta vaikutteitaan tänne, minne syntyi niin sanottu Tlatilcon kulttuuri. Noin 100 eaa. alkoi Meksikon laaksossa kasvaa jättisuuri Teotihuacánin kaupunki, joka kasvoi 85 000, ehkä jopa 250 000 asukkaan suuruiseksi. Meksikon laakson väkiluku kasvoi vuosina 200 jaa. – 1200 jaa. muutamasta kymmenestä tuhannesta jopa kahteen miljoonaan. Toisten tietojen mukaan Meksikon laaksossa olisi 1500 eaa. ollut 5 000 asukasta, ja vuonna 1519 1–1,2 miljoonaa. Espanjalaisten tulo olisi romahduttanut väkiluvun pian 200 000:een. Noin 600 eaa. alueella oli 25 000 asukasta, 150 eaa. 125 000 asukasta, mutta 200 jaa. 60 000 asukasta. Noin 750 jaa. asukkaita oli 250 000 ja 1100 160 000 asukasta. Väkilukujen vähenemiset 100 eaa. – 150 jaa. ja 750–1150 jaa. selittyvät ehkä maataloutta tuhonneilla ilmastonmuutoksilla, maanjäristyksillä ja sodilla.

Kasvu pohjautui muun muassa äärimmilleen tehostettuun kasteluviljelyyn ja vieraiden alueiden verottamiseen.

Teotihuacánin noin 700 jaa. jälkeen tapahtuneen romahduksen jälkeen alueella vallitsi poliittinen hajaannus. Tolteekit perustivat valtakuntansa, joka luhistui ehkä chichimeekkien hyökkäyksiin tai kuivuuteen. Noin 1300-luvulla jaa. tepaneekit pitivät alueella valtaansa, kunnes asteekit kukistivat heidät 1400-luvun alkupuolella ja loivat suurvallan.

## Lähteet

## Aiheesta muualla
Elisabeth Nauclér

**Charlotte Elisabeth Helene Nauclér** (s. 7. maaliskuuta 1952 Eda, Värmlanti, Ruotsi) on ruotsalaissyntyinen ahvenanmaalainen entinen kansanedustaja ja juristi. Nauclér oli Ahvenanmaan maakunnan vaalipiirin ensimmäinen naiskansanedustaja. Hänen isänsä Per Nauclér on Värmlannin metsäsuomalaisia ja äitinsä Karen Nauclér (o.s. *Narvestad*) norjalainen. Nauclér on ilmoittanut puhuvansa sekä ruotsia että norjaa äidinkielenään.

Nauclér opiskeli juristiksi Uppsalassa ja muutti ahvenanmaalaisen miehensä Ben Listherbyn kanssa Suomeen. Nauclér työskenteli pitkään Ahvenanmaan maakuntahallituksessa: ensimmäisessä virassaan hän aloitti vuonna 1979 ja työskenteli siellä aina vuoteen 2006, jolloin Nauclérin hoitama kansliapäällikön virka lakkautettiin. Nauclér sai Suomen kansalaisuuden vuonna 1981.

Nauclér valittiin eduskuntaan vuoden 2007 vaaleissa Ahvenanmaan porvarillisten puolueiden (C, FS, Lib. ja Ob.) muodostamalta Borgerlig Allians -yhteislistalta, joka sai 85,6 prosenttia äänistä. Nauclér sai 4&nbsp;388 ääntä. Häntä ei valittu enää kansanedustajaksi vuoden 2015 vaaleissa.

Naucler pitää Ahvenanmaan neutralisointia vahvana juridisena puolustuksena: ”Neutralisointia tulisi nostaa esiin diplomaattisesti kaikissa keskusteluissa, uudestaan ja uudestaan. Ahvenanmaan neutralisointi on juridinen linnoitus. Se voi olla paljon tehokkaampi suoja kuin fyysinen linnoitus”.

Nauclér on ottanut vastaan seuraavat kunnianosoitukset:

*  Kunnialegioonan ritari (Ranska, 2013)
*  Kansallisen ansioritarikunnan upseeri (Ranska, 2009)

## Lähteet

## Aiheesta muualla
* Kotisivut 
*
Polymyosiitti

**Polymyosiitti** on tulehduksellinen lihassairaus. Tavallisesti potilaat ovat keski-ikäisiä tai vanhempia, ja naisilla sairaus on miehiä yleisempi. 

Polymyosiitin mahdollisia oireita ovat lihasheikkous, väsymys, heikentynyt rasituksen sietokyky, kipu, lihasten kosketusarkuus, nielemisvaikeudet, vatsaoireet ja toisinaan sydänperäinen oireilu. Yleisoireita ovat lisäksi kuumeilu ja pahoinvointi.

Polymyosiittitulehdusta hoidetaan pääasiassa kortikosteroideilla. Mahdollisten liitännäissairauksien varhaisen havaitsemisen kannalta oleellista on myös potilaan seuranta. 

Polymyosiitin perimmäinen syy on tuntematon, vaikka autoimmuunitekijöillä, perimällä ja mahdollisesti viruksilla uskotaan olevan vaikutusta sen syntyyn. 

## Lähteet
Mats Nylund

**Mats Johan Nylund** (s. 1. elokuuta 1964 Pedersören kunta) on suomalainen maanviljelijä ja ruotsinkielisen maataloustuottajärjestön Svenska Lantbruksproducenternas Centralförbundin (SLC) puheenjohtaja. Nylund oli kansanedustaja vuosina 2007–2019. Hän ei asettunut enää ehdolle vuoden 2019 eduskuntavaaleissa.

Nylund valittiin 2007 vaaleissa Vaasan vaalipiiristä RKP:n listoilta. Nylund nimettiin RKP:n ehdokkaaksi EU-vaaleihin 2014. Nylund on naimisissa kieliasiainneuvos Corinna Tammenmaan kanssa. Heillä on yksi yhteinen poika, ja yhteensä uusperheessä on seitsemän poikaa.

Vuonna 2017 Nylund aloitti SLC:n puheenjohtajana ja seurasi tehtävässä Holger Falckia. Joulukuussa 2021 hänet valittiin toiselle kaudelleen. 

## Vaalimenestys
### Eduskuntavaalit
* 2007: 7 084 ääntä (Vaasan vaalipiiri, valittiin)
* 2011: 5 709 ääntä (Vaasan vaalipiiri, valittiin)
* 2015: 5 189 ääntä (Vaasan vaalipiiri, valittiin)

### Kunnallisvaalit
* 2012: 97 ääntä (Pedersöre, 1,7 % äänistä; valittiin)

### Europarlamenttivaalit
* 2014: 6 994 ääntä (ei valittu)

## Lähteet

## Aiheesta muualla
* 
* Kotisivut
Texcocojärvi

**Texcocojärvi** (kirjoitetaan joskus *Tezcocojärvi*; , ) oli Meksikon laaksossa sijainnut järvi, jonka paikalla on nykyään Méxicon kaupunki. 1400- ja 1500-luvulla järven saarella sijaitsi asteekkivaltakunnan pääkaupunki Tenochtitlán. Valloitettuaan asteekkivaltakunnan espanjalaiset alkoivat kuivattaa järveä, ja se on nykyään miltei kadonnut.

Texcocojärvi syntyi, koska Meksikon laaksosta ei ole luonnollista lasku-uomaa. Varsinaiseen Texcocojärveen liittyi monta muutakin järveä.
Otto Rank

**Otto Rank** (alk. *Otto Rosenfeld*, 1884 Wien, Itävalta – 1939 New York, Yhdysvallat) oli itävaltalainen psykologi, joka psykonanalyyttisen teorian avulla tutki myyttejä, kirjallisuutta ja luovuutta. Syntymätrauma oli hänen mukaansa neuroosien varsinainen syy. Hän oli 20 vuotta Sigmund Freudin läheinen työtoveri.

Hän muutti 1926 Pariisiin, missä hän toimi Henry Millerin ja Anaïs Ninin analyytikkona sekä luennoi Sorbonnessa.

## Teoksia
* *Der Künstler*, 1907
* *Das Inzest-Motiv in Sage und Dichtung*, 1912
* *Das Trauma der Geburt*, 1924
* *Der Doppelgänger* [kirjoitettu 1914], 1925
Christopher Scarver

**Christopher J. Scarver** (s. 1969) on moninkertainen yhdysvaltalainen murhaaja.

Scarver syntyi Milwaukeessa, Wisconsinissa perheensä viidestä lapsesta toiseksi ja jätti James Madison High Schoolin kesken. 

Scarver nousi ensimmäisen kerran julkisuuteen vuonna 1990, jolloin hän ampui kolmesti Steve Lohman -nimistä miestä niin, että tämä kuoli. Scarverilla diagnosoitiin skitsofrenia ja antisosiaalinen persoonallisuushäiriö, ja hänellä oli messiaanisia harhaluuloja. Hänelle määrättiin antipsykoottinen lääkitys.

28. marraskuuta 1994 Scarver joutui vankilassa työntekoon yhdessä pahamaineisen sarjamurhaaja Jeffrey Dahmerin ja toisen vangin Jesse Andersonin kanssa. Scarver surmasi molemmat ja selitti vartijoille Jumalan määränneen hänet toimimaan näin. Scarver sai kaksi elinkautista vankeusrangaistusta lisää. Hän yritti 12. toukokuuta 2001 itsemurhaa lääkkeiden yliannostuksella.

## Lähteet

## Aiheesta muualla

*Murderpedia: Christopher Scarverin kuva
Ce Acatl Topiltzin Quetzalcóatl

**Ce Acatl Topiltzin Quetzalcóatl** , lyhyemmin *Topiltzin Quetzalcoatl*, "sulkakäärmekuningas" oli asteekkien perimätiedon mukaan suuri tolteekkikuningas arviolta välillä 923–947 jaa. Hänen nimessään oleva sulkakäärme oli Mesoamerikassa palvottu suuri jumala. Siitä on kiistelty, oliko Topiltzin Quetzalcoatl todellinen hallitsija. Vain se tiedetään varmasti, että Mesoamerikan intiaanikuninkaat vaihtoivat joskus nimensä suojelusjumalansa mukaiseksi.

## Lähteet
Legio XXI Rapax

**Legio XXI Rapax** (”Saalistaja”) oli roomalainen legioona, jonka Augustus perusti noin vuonna 31 eaa. Legioonan tunnus oli kauris.

Legioona palveli aluksi Hispaniassa. Roomalaisten hävittyä Teutoburgin taistelun Rapax siirrettiin turvaamaan Germanian raja-alueita. Legioonan asemapaikkana oli Castra Vetera, nykyinen Xanten. Vuonna 70 legioona oli kukistamassa bataavien kapinaa, jonka jälkeen legioonan asemapaikkana oli Moguntiacum, nykyinenMainz. Rapax osallistui Lucius Antonius Saturninuksen kapinaan keisari Domitianusta vastaan vuonna 89. Kapinan jälkeen legioona lähetettiin Moesiaan, jossa sarmaatit tuhosivat sen vuonna 92.

Myöhemmin roomalaiset pystyttivät taistelupaikalle muistomerkin, johon oli kaiverrettu 3&nbsp;000 legioonalaisen ja apujoukkojen sotilaan nimet, sekä teksti joka kertoo heidän kuolleen tasavallan puolesta. Keisari Trajanus rakennutti paikalle oman muistomerkkinsä, *Tropaeum Traianin* vuosina 107/108 Daakian sotien kunniaksi.

## Lähteet